มันนี่ทูเดย์
กู้บ้านแถมดูฮวงจุ้ย
14 ม.ค. 2559

กู้บ้านแถมดูฮวงจุ้ย
นางพิกุล ศรีมหันต์ รองผู้จัดการใหญ่ ผู้บริหารสูงสุดสินเชื่อเพื่อที่อยู่อาศัยและธุรกิจรายย่อย ธนาคารไทยพาณิชย์ เปิดตัวแคมเปญสินเชื่อบ้านมือสอง “อยู่แล้วรวย” สำหรับลูกค้าที่ซื้อทรัพย์รอการขาย (เอ็นพีเอ) ประเภทบ้านเดี่ยว บ้านแฝด ทาวน์เฮาส์ อาคารพาณิชย์ และห้องชุด ในกรุงเทพฯ และปริมณฑล (สมุทรปราการ นนทบุรี และปทุมธานี) ตั้งแต่ราคา 1 ล้านบาทขึ้นไป จะได้รับ “เทพเจ้าโชคลาภไฉ่ซิงเอี้ย” พร้อมรับสร้อยคอทองคำหนัก 25-50 สตางค์ ตามเงื่อนไขของธนาคาร และลูกค้าที่ซื้อทรัพย์ราคาตั้งแต่ 5 ล้านบาทขึ้นไป จะได้รับบัตรเชิญดูฮวงจุ้ยที่บ้านโดยหมอช้าง มูลค่า 99,999 บาท ฟรี! เพียงซื้อทรัพย์เอ็นพีเอตั้งแต่วันนี้ และโอนกรรมสิทธิ์ภายในวันที่ 31 มี.ค.นี้
ติวกฎหมายเอสเอ็มอี
กรมบังคับคดี ร่วมกับ สำนักงานส่งเสริมวิสาหกิจขนาดกลางและขนาดย่อม (สสว.) จัดโครงการ "สัมมนากฎหมายเพื่อผู้ประกอบการ SMEs" ระหว่างเดือน ม.ค.-มี.ค. 2559  เพื่อส่งเสริมและสนับสนุนศักยภาพของวิสาหกิจขนาดกลางและขนาดย่อม โดยจัดทั้งหมด 12 รุ่น รุ่นละ 100 คน ใน 12 จังหวัด ผู้สนใจเข้าร่วมสัมมนาสามารถสมัครออนไลน์ โดยดาวน์โหลดใบสมัครได้ที่ www.led.go.th หรือสอบถามรายละเอียดเพิ่มเติมที่ 02-881-4999 กด 5555, 02-424-5509 โทรสาร 02-433-0801 หรือสายด่วน กรมบังคับคดี 1111 กด 79 และสำนักงานบังคับคดีจังหวัดทั่วประเทศ